गुजरात जायंट्स (मप्रीली)

गुजरात जायंट्स हा एक भारतीय व्यावसायिक महिला क्रिकेट संघ आहे, जो महिला प्रीमियर लीग (WPL) मध्ये स्पर्धा करतो आणि त्याचे मुख्यालय वडोदरा, गुजरात येथे आहे. या संघाची मालकी अदानी उद्योगसमूहाचा एक भाग असलेल्या अदानी स्पोर्ट्सलाइनकडे आहे. या संघाचे प्रशिक्षक मायकेल क्लिंगर आहेत आणि कर्णधार ॲशले गार्डनर आहे.
इतिहास
ऑक्टोबर २०२२ मध्ये, बीसीसीआयने मार्च २०२३ मध्ये पाच संघांची महिला फ्रँचायझी क्रिकेट स्पर्धा आयोजित करण्याच्या आपल्या इराद्यांची घोषणा केली. जानेवारी २०२३ मध्ये या स्पर्धेला 'महिला प्रीमियर लीग' असे नाव देण्यात आले आणि गुंतवणूकदारांनी बंद निविदा प्रक्रियेद्वारे फ्रँचायझींचे हक्क विकत घेतले.  गुजरात जायंट्स कबड्डी संघाचे मालक असलेल्या अदानी उद्योगसमूहाने एका फ्रँचायझीचे हक्क विकत घेतले, ज्याला त्यांनी 'गुजरात जायंट्स' असेच नाव दिले.

डब्ल्यूपीएलसाठी पहिला खेळाडू लिलाव १३ फेब्रुवारी २०२३ रोजी झाला, ज्यामध्ये गुजरात जायंट्सने आपल्या संघात १८ खेळाडूंना सामील केले. बेथ मुनीला कर्णधार म्हणून नियुक्त करण्यात आले होते, परंतु पहिल्याच सामन्यात तिला दुखापत झाल्यामुळे उर्वरित स्पर्धेसाठी स्नेह राणाने तिची जागा घेतली. पहिल्याच स्पर्धेत हा संघ गट टप्प्यात तळाच्या स्थानावर राहिला.

डिसेंबर २०२३ मध्ये, गुजरात जायंट्सने डब्ल्यूपीएल लिलावात १० खेळाडूंना विकत घेतले, ज्यात काश्वी गौतम, लॉरेन चीटल, फीबी लिचफिल्ड आणि वेदा कृष्णमूर्ती यांचा समावेश होता. तथापि, स्पर्धा सुरू होण्यापूर्वीच लॉरेन चीटल आणि काश्वी गौतम या दोघीही दुखापतीमुळे बाहेर पडल्या. लिया ताहुहु आणि सायली सातघरे यांनी त्यांची जागा घेतली.

फेब्रुवारी २०२४ मध्ये, मायकेल क्लिंगर यांनी रेचेल हेन्स यांच्या जागी गुजरात जायंट्सचे मुख्य प्रशिक्षक म्हणून पदभार स्वीकारला. गुजरात जायंट्सने डब्ल्यूपीएलच्या दुसऱ्या हंगामाची सुरुवात मुंबई इंडियन्सविरुद्ध पराभवाने केली आणि पुन्हा एकदा गुणतालिकेत तळाशी राहिली. स्पर्धेदरम्यान, हर्लीन देओल जखमी झाली, ज्यामुळे हंगामाच्या मध्यात तिच्या जागी भारती फुलमालीला संघात स्थान देण्यात आले.
हंगामानुसार कामगिरी
वर्ष				लीग स्थानअंतिम स्थानसर्वाधिक धावासर्वाधिक बळी२०२३ ५/५ लीग टप्पाॲशली गार्डनर (२०४)किम गार्थ (११)२०२४ ५/५ लीग टप्पाबेथ मुनी (२८५)तनुजा कंवर (१०) २०२५ ३/५ प्ले-ऑफॲशली गार्डनर (२४३)काशवी गौतम (११) २०२६   एकूणप्ले-ऑफ ॲशली गार्डनर (५६७) ॲशली गार्डनर (२५)

कर्णधारांची कामगिरी
 खेळाडू कालावधी सामने विजय पराभव सर्वोत्तम निकाल स्नेह राणा २०२३ ७ २ ५५वे स्थान (२०२३) बेथ मुनी २०२३–२०२४ ९ २ ७५वे स्थान (२०२४) ॲशली गार्डनर २०२५–सद्य ९ ४ ५ प्ले-ऑफ (२०२५)
 सहाय्यक कर्मचारी 
हुद्दानावमुख्य प्रशिक्षक मायकेल क्लिंगरफलंदाजी प्रशिक्षक डॅनिएल मार्शगोलंदाजी प्रशिक्षक प्रवीण तांबे

स्त्रोत: अधिकृत संकेतस्थळ

किट उत्पादक आणि प्रायोजक
वर्षकिट उत्पादकमुख्य शर्ट प्रायोजकबॅक प्रायोजक२०२३टी१० स्पोर्ट्स अंबुजा सिमेंट्सफॉर्च्युन२०२४२०२५

संदर्भ

वर्ग:गुजरात जायंट्स (मप्रीली)
वर्ग:महिला प्रीमियर लीग